- Hindi News
- National
- ट्रेन बसों में गाने वालों के लिए टैलेंट हंट प्रोग्राम करवाएंगे पीयू स्टूडेंट्स
ट्रेन-बसों में गाने वालों के लिए टैलेंट हंट प्रोग्राम करवाएंगे पीयू स्टूडेंट्स
अगरआपकाे सड़क पर, बस या ट्रेन में गाकर पैसे मांगते हुए किसी बच्चे की आवाज अच्छी लगी हो या तमाशा दिखाकर कमाई कर रहे बच्चों काे देखें तो उनको अपनी कला की स्टेज दिलाने में मदद कर सकते हैं। पंजाब यूनिवर्सिटी और इससे एफिलिएटेड शहर के कॉलेजों में पढ़ने वाले स्टूडेंट्स की संस्था ‘क्रू’ ऐसे ही बच्चों के टैलेंट हंट प्रोग्राम कराने जा रही है। इसमें पार्टिसिपेट करने वाले बच्चों को क्रू की ओर से ट्रेनिंग तो दी ही जाएगी, जीतने वाले को कैश प्राइज भी दिए जाएंगे। इसके साथ ही ऐसे अनजान बच्चों को पार्टिसिपेशन के लिए लाने वालों को भी वाउचर्स और गिफ्ट दिए जाएंगे।
चेजिंग रिफॉर्मिंग एंड इम्पावरिंग दि वर्ल्ड (क्रू) के प्रेसिडेंट अभिमन्यु भारद्वाज ने बताया कि पिछले महीने वह पटियाला से बस के जरिए रहे थे। वहीं पर उन्होंने एक बच्चे को गाते हुए देखा। वह गाकर पैसे मांग रहा था। यहीं से सोचा कि ऐसे बच्चों का टैलेंट तो सामने ही नहीं पाता। प्रोग्राम कराने की सोची। इसके लिए अनाथाश्रम, बाल सदन, बाल भवन, मदर टेरेसा होम सहित चंडीगढ़ और पंचकूला के सभी अनाथाश्रम से संपर्क किया। हर जगह से दो से तीन एंट्रीज आई हुई हैं। इसके अलावा सोशल मीडिया के जरिए वह एक गूगल फॉर्म को भी वायरल कर रहे हैं जिसमें कोई भी ऐसे बच्चों की एंट्री करवा सकता है। 12 मार्च तक इसके लिए एंट्रीज दी जा सकती हैं।
अभिमन्यु कहते हैं कि 16 मार्च को पीयू कैंपस में ही ऐसे बच्चों के लिए प्रीलिमरी राउंड होगा। इस राउंड में सेलेक्ट होने वाले बच्चों को क्रू मेंबर्स ही ट्रेंड करेंगे। क्लासिकल डांस और सांग के ट्रेंड मेंबर्स उनके साथ हैं। यही बच्चों को सिखाएंगे। इसके बाद 31 मार्च को लॉ ऑडिटोरियम में उनकी परफॉर्मेंस होगी।
प्राइज भी मिलेगा
पहलेस्थान पर रहने वाले बच्चे को 51 हजार रुपए का पुरस्कार दिया जाएगा। 21 हजार दूसरे और 11 हजार तीसरे स्थान पर आने वाले बच्चे को दिए जाएंगे। जो ऐसे स्टूडेंट्स या बच्चों को परफॉर्मेंस तक लेकर आएंगे, उनके लिए भी वाउचर्स और छोटे-छोटे गिफ्ट होंगे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva